ಧರ್ಮವನ್ನು ರಕ್ಷಿಸುವ ಸಮಯ ಬಂದಿದೆ ಕನ್ಹಯ್ಯಾ ಲಾಲ್ ಹತ್ಯೆ ಕುರಿತು ನಟಿ ಪ್ರಣಿತಾ ರಿಯಾಕ್ಷನ್ ರಾಜಸ್ಥಾನದ ಉದಯಪುರದಲ್ಲಿ ನಡೆದ ಟೈಲರ್ ಕನ್ಹಯ್ಯಾ ಲಾಲ್ Kanhaiya lal ಹತ್ಯೆ ಪ್ರಕರಣಕ್ಕೆ ಸಂಬಂಧಿಸಿದಂತೆ ಸ್ಯಾಂಡಲ್ ವುಡ್ ನಟಿ ಪ್ರಣಿತಾ ಸುಭಾಷ್ Pranitha Subhash ಪ್ರತಿಕ್ರಿಯೆ ನೀಡಿದ್ದಾರೆ. ಸಾಮಾಜಿಕ ಜಾಲತಾಣದಲ್ಲಿ ಪೋಸ್ಟ್ ಮಾಡಿರುವ ನಟಿ ಪ್ರಣಿತಾ ಹಿಂದೂ ವ್ಯಕ್ತಿಯೊಬ್ಬರನ್ನು ಸಾಮಾಜಿಕ ಮಾಧ್ಯಮದ ಪೋಸ್ಟ್ನಲ್ಲಿ ಹತ್ಯೆ ಮಾಡಿದ ನಂತರ, ನಟಿ ಪ್ರಣಿತಾ ಸುಭಾಷ್ ಅವರು ಸಂದೇಶದೊಂದಿಗೆ ಚಿತ್ರವನ್ನು ಟ್ವೀಟ್ ಮಾಡಿದ್ದಾರೆ. ಹಿಂದೂ ಜೀವನದ ವಿಷಯ ಎನ್ನುವ ಸಂದೇಶ ಇರುವ ಪೋಸ್ಟರ್ಅನ್ನು ಪ್ರಣಿತಾ ಶೇರ್ ಮಾಡಿದ್ದಾರೆ. ಬಳಿಕ ಇಂಡಿಯಾ ಟುಡೆಗೆ ನೀಡಿದ ವಿಶೇಷ ಸಂದರ್ಶನದಲ್ಲಿ, ಪ್ರಣಿತಾ ತನ್ನಈ ಅಭಿಯಾನವು ತ್ವರಿತ ನ್ಯಾಯ ಸಿಗುತ್ತೆ ಎಂದು ನಂಬುತ್ತೇನೆ ಎಂದು ಹೇಳಿದರು. ಬಿಜೆಪಿ ಮಾಜಿ ವಕ್ತಾರೆ ನೂಪುರ್ ಶರ್ಮಾ Nupur Sharma ಅವರನ್ನು ಬೆಂಬಲಿಸಿ ಸಾಮಾಜಿಕ ಮಾಧ್ಯಮದಲ್ಲಿ ಪೋಸ್ಟ್ ಮಾಡಿದ ಆರೋಪದ ಮೇಲೆ, ಜೂನ್ 28 ರಂದು ಹಾಡಹಗಲೇ ಹಿಂದೂ ವ್ಯಕ್ತಿ ಕನ್ಹಯ್ಯಾ ಲಾಲ್ ಅವರನ್ನು ಹತ್ಯೆ ಮಾಡಲಾಗಿತ್ತು. ಮೊಹಮ್ಮದ್ ರಿಯಾಜ್ ಮತ್ತು ಘೌಸ್ ಮೊಹಮ್ಮದ್ ಎಂಬ ಇಬ್ಬರು ವ್ಯಕ್ತಿಗಳು ಕನ್ಹಯ್ಯಾ ಲಾಲ್ ಶಿರಚ್ಛೇದ ಮಾಡಿದರು. ಪ್ರವಾದಿ ಮೊಹಮ್ಮದ್ ಅವರ ಬಗ್ಗೆ ಹೇಳಿಕೆಗಾಗಿ ನೂಪುರ್ ಶರ್ಮಾ ಕಳೆದ ಕೆಲವು ದಿನಗಳಿಂದ ಸುದ್ದಿಯಲ್ಲಿದ್ದರು. ಇದು ರಾಷ್ಟ್ರದಾದ್ಯಂತ ವ್ಯಾಪಕ ಪ್ರತಿಭಟನೆಯನ್ನು ಹುಟ್ಟುಹಾಕಿತ್ತು. ಈ ಬಗ್ಗೆ ಮಾತನಾಡಿರುವ ಪ್ರಣಿತಾ ಹಿಂದೂ ಅಲ್ಪಸಂಖ್ಯಾತ ರಾಜ್ಯವಾಗಿರುವ ಮತ್ತು ಉಗ್ರವಾದ ಮತ್ತು ಭಯೋತ್ಪಾದನೆ ಇರುವ ಕಾಶ್ಮೀರದಲ್ಲಿ ಇದು ಕೊಲೆ ನಡೆದಿದ್ದರೆ ಸ್ವಲ್ಪ ನಾನು ಸಮಾಧಾನ ಮಾಡಿಕೊಳ್ಳಬಹುದು. ಆದರೆ ಇದು ನಡೆದಿರುವುದು ರಾಜಸ್ಥಾನದಂತಹ ರಾಜ್ಯದಲ್ಲಿ ಎಂದು ಪ್ರಣಿತಾ ಸುಭಾಷ್ ಹೇಳಿದರು.ಸಣ್ಣ ವಿಡಿಯೋ ಮೂಲಕ ಪ್ರೆಗ್ನೆನ್ಸಿ ಜರ್ನಿ ಹಂಚಿಕೊಂಡ ಪ್ರಣೀತಾ ಸುಭಾಷ್! ಇದು ಮೊದಲ ಬಾರಿ ಅಲ್ಲ. ಪಾಲ್ಘರ್ ಸಾಧುಗಳಾಗಲಿ, ಕಿಶನ್ ಭರವಾಡ್ ಆಗಲಿ, ಕನ್ಹಯ್ಯಾ ಲಾಲ್ ಆಗಿರಲಿ, ನಾವು ಇದಕ್ಕಾಗಿ ನಿಲ್ಲುವ ಅವಶ್ಯಕತೆ ಈಗ ಬಂದಿದೆ. ದ್ವೇಷದ ಅಪರಾಧಗಳಿಗೆ ಅಂತ್ಯವಿದೆಯೇ? ಎಂದು ಪ್ರಣಿತಾ ಪ್ರಶ್ನೆ ಮಾಡಿದರು. ಇದು ಮುಂದುವರೆಯಬಾರದು. ಹಿಂದೂಗಳು ನಮ್ಮ ಪರವಾಗಿ ನಿಲ್ಲುವ ಮತ್ತು ನಮ್ಮ ಧರ್ಮವನ್ನು ರಕ್ಷಿಸುವ ಸಮಯ ಬಂದಿದೆ ಎಂದು ಪ್ರಣಿತಾ ಹೇಳಿದರು. ಸಾಮಾಜಿಕ ಜಾಲತಾಣಗಳಲ್ಲಿ ಅಭಿಯಾನವು ಬೇಗ ನ್ಯಾಯ ಸಿಗುವಂತೆ ಮಾಡುತ್ತೆ ಎನ್ನುವ ನಂಬಿಕೆ ಎಂದು ಪ್ರಣಿತಾ ಹೇಳಿದರು. Pranitha Subhash: ಹೆಣ್ಣು ಮಗುವಿಗೆ ಜನ್ಮ ನೀಡಿದ ನಟಿ ಪ್ರಣೀತ! ನಟಿ ಪ್ರಣಿತಾ ಸಿನಿಮಾ ಬಗ್ಗೆ ಹೇಳುವುದಾರೇ, ಪ್ರಣಿತಾ ಕನ್ನಡ ಸೇರಿದಂತೆ ತಮಿಳು, ತೆಲುಗು ಮತ್ತು ಹಿಂದಿ ಸಿನಿಮಾರಂಗದಲ್ಲಿ ಮಿಂಚಿದ್ದಾರೆ. ಬಹುಭಾಷಾ ನಟಿ ಪ್ರಣಿತಾ ಕೊನೆಯದಾಗಿ ಹಿಂದಿಯಲ್ಲಿ ಭುಜ್ ದಿ ಪ್ರೈಡ್ ಆಫ್ ಇಂಡಿಯಾ ಸಿನಿಮಾ ಮೂಲಕ ಅಭಿಮಾನಿಗಳ ಮುಂದೆ ಬಂದಿದ್ದರು. ಸಿನಿಮಾರಂಗದಲ್ಲಿ ಸಕ್ರೀಯರಾಗಿ ಇರುವಾಗಲೇ ನಿತಿನ್ ಜೊತೆ 2021ರಲ್ಲಿ ಹಸೆಮಣೆ ಏರಿದ ಪ್ರಣಿತಾ ಇತ್ತೀಚಿಗಷ್ಟೆ ಮುದ್ದಾದ ಮಗುವಿಗೆ ಜನ್ಮ ನೀಡಿದ್ದಾರೆ. ಸದ್ಯ ಸಿನಿಮಾದಿಂದ ಬ್ರೇಕ್ ಪಡೆದಿರು ನಟಿ ಮಗುವಿನ ಆರೈಕೆಯಲ್ಲಿದ್ದಾರೆ. ಸಾಮಾಜಿಕ ಜಾಲತಾಣದಲ್ಲಿ ಸಖತ್ ಆಕ್ಟೀವ್ ಆಗಿರು ಪ್ರಣಿತಾ ಆಗಾಗ ಪೋಸ್ಟ್ಗಳನ್ನು ಶೇರ್ ಮಾಡುತ್ತಿರುತ್ತಾರೆ, ಸಮಾಜದಲ್ಲಿ ನಡೆಯುವ ಘಟನೆಗಳ ಪ್ರತಿಕ್ರಿಯೆ ನೀಡುತ್ತಿರುತ್ತಾರೆ.